**PRACOVNÝ LIST**

**PAMIATKY UNESCO NA SLOVENSKU**

**Prečítaj si text:**

V zozname UNESCO sa nachádzajú rôzne kultúrne pamiatky a prírodné vzácnosti aj z našej krajiny, zo Slovenska. V zozname máme zapísané historické centrum Bardejova, historické centrum Banskej Štiavnice a jej technické pamiatky, naše výnimočné jaskyne Slovenského krasu, obývanú dedinku Vlkolínec, ktorá je súčasne skanzenom dokumentujúcim spôsob života v minulosti s typickými drevenými domami, najväčší hrad v strednej Európe – Spišský hrad a okolie a najnovšie Karpatské bukové pralesy a drevené kostolíky na severovýchode Slovenska. Na čakajúcej listine so žiadosťou o zapísanie do zoznamu UNESCO sa nachádza aj drevený oltár Majstra Pavla z Levoče, či Limes Romanus, pozostatky rímskych pevností na Slovensku alebo aj tokajská vinohradnícka oblasť.

**Banská Štiavnica r. 1993**

Banská Štiavnica bola zapísaná do Zoznamu svetového dedičstva UNESCO v roku 1993. V stredovekom centre baníctva vyrástli mnohé renesančné budovy a paláce, v 16.storočí kostoly, námestia, Starý zámok a Nový zámok. Toto historické banské mestečko, dôležité ťažisko zlata a iných kovov v histórii, je tu zapísané so svojim historickým centrom a okolím.

**Spišský hrad a kultúrne pamiatky okolia hradu r. 1993**

Spišský hrad bol zapísaný do Zoznamu svetového dedičstva UNESCO v roku 1993. Spišský hrad patrí medzi najväčšie hrady v Európe. Nachádza sa v ňom expozícia zbraní. Tvoria ho renesančné a gotické budovy, ktoré dali postaviť postupne viacerí panovníci a majitelia hradu.

**Vlkolínec r. 1993**

Vlkolínec je dedinka so 45 budovami, v ktorej dodnes žijú ľudia. Nachádzajú sa tu pôvodné drevené domy charakteristické pre stredoeurópsku oblasť a územie Slovenska v minulosti. Skanzen Vlkolínec bol do Zoznamu svetového dedičstva UNESCO zapísaný v roku 1993.

**Jaskyne a priepasti Slovenského krasu r. 1995, 2000**

Jaskyne v oblasti Slovenského krasu boli zaradené do Zoznamu svetového dedičstva UNESCO spolu s jaskyňami na maďarskom území. Stalo sa tak v roku 1995. Niektoré sú prístupné, niektoré nie. Najvzácnejšia je Ochtinská aragonitová jaskyňa a Dobšinská ľadová jaskyňa. Jaskyne sa nachádzajú v okrese Rožňava a Spišská Nová Ves.

**Odpovedz na otázky:**

1. Ako sa volá najväčší hrad v Európe, ktorý bol zapísaný do Zoznamu svetového dedičstva UNESCO v roku 1993?
2. Vlkolínec je dedinka so 45 budovami? Áno, nie (zakrúžkuj).
3. Čo sa ťažilo v Banskej Štiavnici? ( zlato, striebro, diamanty? - zakrúžkuj).
4. Najvzácnejšie jaskyne na Slovensku sú: Ochtinská ......................................

jaskyňa a Dobšinská ........................................ jaskyňa. Jaskyne sa nachádzajú v okrese .................................. a Spišská ............................... .